CELEX: 22013D0083
Language: el
Date: 2013-05-03 00:00:00
Title: Απόφαση της Μεικτής Επιτροπής του ΕΟΧ αριθ. 83/2013, της 3ης Μαΐου 2013 , για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ

31.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 291/44
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 83/2013
   της 3ης Μαΐου 2013
   για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κατ’ εξουσιοδότηση κανονισμός (ΕΕ) αριθ. 311/2012 της Επιτροπής, της 21ης Δεκεμβρίου 2011, για την τροποποίηση του κανονισμού (ΕΚ) αριθ. 809/2004 για την εφαρμογή της οδηγίας 2003/71/ΕΚ του Ευρωπαϊκού Κοινοβουλίου και του Συμβουλίου όσον αφορά τις πληροφορίες που περιλαμβάνονται στα ενημερωτικά δελτία και τις διαφημίσεις (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κατ’ εξουσιοδότηση κανονισμός (ΕΕ) αριθ. 486/2012 της Επιτροπής, της 30ής Μαρτίου 2012, για τροποποίηση του κανονισμού (ΕΚ) αριθ. 809/2004 όσον αφορά τη μορφή και το περιεχόμενο του ενημερωτικού δελτίου, του βασικού ενημερωτικού δελτίου, του περιληπτικού σημειώματος και των τελικών όρων και όσον αφορά τις απαιτήσεις γνωστοποίησης (2) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Ο κατ’ εξουσιοδότηση κανονισμός (ΕΕ) αριθ. 862/2012 της Επιτροπής, της 4ης Ιουνίου 2012, περί τροποποιήσεως του κανονισμού (ΕΚ) αριθ. 809/2004 όσον αφορά τις πληροφορίες σχετικά με τη συναίνεση για τη χρήση του ενημερωτικού δελτίου, τις πληροφορίες για τους υποκείμενους δείκτες και την απαίτηση έκθεσης ανεξάρτητων λογιστών ή ελεγκτών (3) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Το παράρτημα IX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο σημείο 29βα [κανονισμός (ΕΚ) αριθ. 809/2004 της Επιτροπής] του παραρτήματος IX της συμφωνίας για τον ΕΟΧ προστίθενται οι ακόλουθες περιπτώσεις:
   
               «—
            
            
               
                  32012 R 0311: Κατ’ εξουσιοδότηση κανονισμός (ΕΕ) αριθ. 311/2012 της Επιτροπής, της 21ης Δεκεμβρίου 2011 (ΕΕ L 103 της 13.4.2012, σ. 13),
            
         
               —
            
            
               
                  32012 R 0486: Κατ’ εξουσιοδότηση κανονισμός (ΕΕ) αριθ. 486/2012 της Επιτροπής, της 30ής Μαρτίου 2012 (ΕΕ L 150 της 9.6.2012, σ. 1),
            
         
               —
            
            
               
                  32012 R 0862: Κατ’ εξουσιοδότηση κανονισμός (ΕΕ) αριθ. 862/2012 της Επιτροπής, της 4ης Ιουνίου 2012 (ΕΕ L 256 της 22.9.2012, σ. 4).».
            
         Άρθρο 2
   Τα κείμενα των κατ’ εξουσιοδότηση κανονισμών (ΕΕ) αριθ. 311/2012, (ΕΕ) αριθ. 486/2012 και (ΕΕ) αριθ. 862/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 4 Μαΐου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Μαΐου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 103 της 13.4.2012, σ. 13.
   
      (2)  ΕΕ L 150 της 9.6.2012, σ. 1.
   
      (3)  ΕΕ L 256 της 22.9.2012, σ. 4.
   
      (4)  Δεν έχουν αναφερθεί συνταγματικές απαιτήσεις.
   
      Κοινή δήλωση των συμβαλλόμενων μερών στην απόφαση της Μεικτής Επιτροπής του ΕΟΧ αριθ. 83/2013, της 3ης Μαΐου 2013, που ενσωματώνει τους κατ’ εξουσιοδότηση κανονισμούς της Επιτροπής (ΕΕ) αριθ. 311/2012, (ΕΕ) αριθ. 486/2012 και (ΕΕ) αριθ. 862/2012 στη συμφωνία για τον ΕΟΧ
      
         «Οι κατ’ εξουσιοδότηση κανονισμοί της Επιτροπής (ΕΕ) αριθ. 311/2012 και (ΕΕ) αριθ. 486/2012 παρέχουν στους εκδότες τρίτων χωρών το δικαίωμα να υποβάλλουν ιστορικές χρηματοοικονομικές πληροφορίες σύμφωνα με τα λογιστικά πρότυπα που ορίζονται σε αυτούς. Η ενσωμάτωση των εν λόγω κανονισμών τελεί υπό την επιφύλαξη του πεδίου εφαρμογής της συμφωνίας για τον ΕΟΧ όσον αφορά τις σχέσεις τρίτων χωρών.»